หลิน ฟ่ง

"หลิน ฟ่ง" (จีน: 林鳳; พินอิน:Lan fung; อังกฤษ;Patricia Lam) มีชื่อภาษาอังกฤษว่า "แพทริเซีย แลม" เป็นอดีตนักแสดงหญิงภาพยนตร์จีนภาษากวางตุ้ง ที่ได้รับความนิยมมากที่สุด ของทางค่ายหนัง "ชอว์บราเดอร์" (Shaw Brothers)ในช่วงปลายยุค 50-กลางยุค 60 โดยเธอมีชื่อเสียงและได้รับความนิยมอย่างสูงเฉพาะใน "ฮ่องกง" และยังเป็นนักแสดงหญิงทางสายภาพยนตร์จีนกวางตุ้ง (จอเงิน) เพียงคนเดียวในหน้าประวัติศาสตร์วงการบันเทิงฮ่องกง ที่ได้รับรางวัลนักแสดงยอดนิยม 9 ปีซ้อนติดต่อกันในช่วงปีพ.ศ. 2501 จนถึง ปีพ.ศ. 2509 (ค.ศ. 1958-1966) อีกทั้งเธอยังได้รับฉายาว่า "นาตาลี วูด แห่งฮ่องกง" (Natalie Wood) อีกด้วย 
เธอเคยเป็นดาราเด็กเรื่องหนึ่งมาก่อน จนกระทั่งในปีพ.ศ. 2499 เธอได้เข้ารับการฝึกอบรมเป็นนักแสดงชั้นนำของภาพยนตร์จีนภาษากวางตุ้ง ของ ชอว์บราเดอร์ อย่างเต็มตัวและต่อมาได้กลายเป็นนักแสดงสาวดาวรุ่งในปีพ.ศ. 2500 เธอทั้งเต้นรำและร้องเพลงในภาพยนตร์ที่เธอเล่นเองอยู่หลายเรื่อง ทั้งเพลงและภาพยนตร์เหล่านั้นต่างได้รับความนิยมในฮ่องกงเป็นอย่างมาก จนเธอได้รับการขนานนามจากสื่อในฮ่องกงว่าเป็น "นางเอกเบอร์ 1 แห่งภาพยนตร์จีนภาษากวางตุ้ง" ซึ่งในเกาะฮ่องกงนั้นความดังของเธอ เคียงข้างกับ ดาราสาวชื่อดัง หลินไต้ ที่เป็นนางเอกเบอร์หนึ่งแห่งโลกภาพยนตร์จีนภาษาจีนกลาง 
ถึงแม้ในฮ่องกงความนิยมในตัวของ หลินฟ่ง จะมีมากมาย แต่ทว่า...ชื่อเสียงของหลินฟ่ง นั้นกลับไม่ได้รับความนิยมในระดับนานาชาติ เลย สาเหตุเพราะในยุคนั้นตลาดหนังในทวีปเอเชีย ภาพยนตร์จีนภาษากวางตุ้ง จะไม่ได้รับความนิยมเท่า ภาพยนตร์จีนภาษาจีนกลาง นั้นเอง
ช่วงเวลาประมาณ 10 ปี ที่เธอโลดแล่นในวงการและมีชื่อเสียงโด่งดัง เธอมีผลงานภาพยนตร์ทั้งภาษากวางตุ้งและจีนกลาง มากกว่า 100 เรื่อง แต่ส่วนใหญ่ภาพยนตร์ของเธอที่ได้รับความนิยมนั้นจะเป็นภาพยนตร์ภาษากวางตุ้ง ทั้งหมด หลังจากปีพ.ศ. 2509 เธอได้ถอนตัวออกจากวงการบันเทิงอย่างเต็มตัวเพื่อไปแต่งงานกับเศรษฐีนอกวงการต่อมาทั้งคู่ได้มีบุตรชายด้วยกันหนึ่งคน หลังจากแต่งงานได้ 9 ปี เมื่อวันที่ 28 สิงหาคม พ.ศ. 2519 ได้พบว่าเธอนอนเสียชีวิตที่ห้องพักของเธอจากการกินยานอนหลับเกินขนาด.

**ปริศนาการเสียชีวิต**
หลังการเสียชีวิตของเธอ ได้มีการสรุปว่า เธอตั้งใจกินยาเกินขนาดฆ่าตัวตายเพราะผิดหวังในความรัก เพราะก่อนหน้านั้นเคยมีข่าวลือว่า เธอมีปัญหาครอบครัวกับสามี มาก่อน แต่
ช่วงที่เธอเสียชีวิตในตอนนั้นเป็นที่พูดถึงกันอย่างมากใน ฮ่องกง สาเหตุเพราะเธอไม่ได้เขียนจดหมายลาตายทิ้งไว้แต่อย่างใด ทำให้หลายคนไม่เชื่อว่าเธอจะฆ่าตัวตาย
แต่ก็มีข่าวลือว่า เธอเพิ่งไปทำศัลยกรรมมา และเกิดความเครียด จากแผลผ่าตัดหลังทำศัลยกรรมพลาสติกที่ไม่เรียบร้อยและเกิดเป็นรอยแผลเป็นขึ้นมา ด้วยความที่เธอเป็นคนรักสวยรักงามเลยทำให้เธอคิดสั้น แต่มีบางคนตั้งสันนิษฐานว่า จริงๆ แล้วตัวเธอเองคงไม่ได้ตั้งใจฆ่าตัวตาย แต่มันเป็นอุบัติเหตุจากการทานยาผิดมากกว่า ด้วยความรู้เท่าไม่ถึงการณ์ จากการที่เธอทานยานอนหลับไปพร้อม ๆ กับทานยาลดความอ้วนและยาแก้ปวด เมื่อทานยาทั้งสามชนิดเข้าไปพร้อมกัน มันจึงส่งผลต่อระบบการทำงานของหัวใจ ซึ่งส่งผลทำให้เธอเสียชีวิต 
หลังการเสียชีวิตได้มีการเปิดเผยข้อมูลบัญชีทรัพย์สินที่เหลืออยู่ของเธอ พบว่าเธอมีชีวิตที่หรูหราสุขสบายโดยเธอเองเป็นเจ้าของบ้านถึง 3 หลังด้วยกันพร้อมรถยนต์สองคันและยังมีเงินสดอยู่ในธนาคารถึง 3 ล้านเหรียญ

**ข่าวลือ**
เมื่อปีพ.ศ. 2528 หลังการตายของดาราสาวชื่อดัง องเหม่ยหลิง  ก็มีข่าวลือไปทั่วเกาะฮ่องกงว่า แท้ที่จริงแล้ว องเหม่ยหลิงคือลูกสาวนอกสมรสของดาราสาวผู้ล่วงลับ "หลินฟ่ง" ด้วยสื่อพยายามนำ 2 คนนี้มาเปรียบเทียบกัน และด้วยหน้าตาบุคลิกลักษณะ น้ำเสียง และฝีมือการแสดง เรียกได้ว่าทอดแบบพิมพ์เดียวกันมาเลย แถมในอดีตเคยมีข่าวลือว่า หลินฟ่งเคยแอบมีลูกสาว ลับ ๆ คนหนึ่งในสมัยที่เพิ่งเข้าวงการใหม่ ๆ แต่ให้คนอื่นเลี้ยงแทน แถมเด็กคนนั้นเกิดปีเดียวกับ ดาราสาว องเหม่ยหลิง อีกด้วย ทำให้มีผู้คนมากมายเชื่อว่าข่าวลือเรื่องนี้เป็นความจริง
แต่ต่อมา...แม่ที่รับรู้กันโดยทั่วไปว่าเป็นแม่ขององเหม่ยหลิง ได้ออกมาปฏิเสธข่าวลือดังกล่าวว่า ไม่เป็นความจริงตามที่ลือกันและไม่พอใจเป็นอย่างมากที่สื่อร่ำลือกันเช่นนั้น 

**ผลงาน**
 地底迷宮（1948年）- 陰陽配（1957年）... 分飾 聶小倩、黃小蘭- 仙袖奇緣（1957年）... 冷燕秋- 瓊蓮公主（1958年）... 瓊蓮公主- 玉女春情（1958年）... 邵海倫- 玉女驚魂（1958年）... 李淑勤- 蓬門淑女（1958年）... 文采蘋- 玻璃鞋（1959年）... 珍妮- 青春樂（1959年）... 劉丹妮- 過埠新娘（1959年）... 秦小燕- 獨立橋之戀（1959年）... 薛艷梅- 榴槤飄香（1959年）... 安娜- 風塵奇女子（1960年）... 花艷嬌- 痴心結（上集）（1960年）... 王晚霞- 溫暖在人間（1960年）... 江小鳳- 四季蓮花（1960年）... 香蓮- 初戀（1960年）... 方美華- 睡公主（1960年）... 玫瑰公主- 痴心結（下集）（1960年）... 王晚霞- 玉女追蹤（1960年）... 方蘭- 一夕驚魂（1960年）... 蘇小玲- 戀愛與貞操（1960年）... 李佩貞- 玉女求凰（1961年）... 李玉珍- 倩女情俠（上集）（1961年）... 蟬翼劍方幽蘭- 鴛鴦刀（下集）（1961年）... 蕭／楊中慧- 南北姻緣（1961年）... 鄺麗娟- 羅剎嬌娃（1961年）... 藍燕- 沙三少與俏銀姐（1961年）... 銀姐- 寶鏡神弓（1961年）- 冰山逢怨侶（1961年）... 孫賽花- 桃花扇（1961年）... 李香君- 豪門孽債（1961年）... 陳小倩- 鴛鴦刀（上集）（1961年）... 楊／蕭中慧- 神燈換太子（1961年）... 紅衣女林飛鳳- 失蹤的少女（1961年）... 蔣薇- 豪門春色（1962年）... 分飾 劉小鳳、梁湄、梁珠- 戲迷奇遇記（1962年）... 阿蓮- 公主與七小俠（1962年）... 蝴蝶公主- 一笑傾城（1962年）... 褒姒- 花花世界（1962年）... 張艶珠- 三婿回門（1962年）... 杜文卿- 客串夫妻（1962年）... 李玉芬- 路邊千金（1962年）... 林青- 小偷捉賊記（1962年）... 李小琪- 倩女情俠（大結局）（1962年）... 方幽蘭- 福慧雙修（1962年）... 文婉慧- 望兒樓（1962年）... 朱杏心- 情淚染袈裟（1962年）... 楊美鳳- 孝順仔尋寶遇仙（1962年）... 彩蓮- 午夜勾魂（1962年）... 凌美嫦- 汽車兇殺案（1962年）... 王素華- 連環謀殺案（1962年）... 張淑芬- 神秘兇殺案（1962年）... 韋寶萍- 車底驚魂（1962年）... 陳麗芬- 望夫亭（1962年）... 小鸞- 危城金粉（1962年）... 鳳仙公主- 七鳳嬉春（1962年）... 三鳳- 都市兩女性（1963年）... 范錦平- 李仙（1963年）... 李仙- 金屋雙嬌（1963年）... 戴安娜- 老襯行大運（1963年）... 衛雪芳- 秋鳳（下集）（1963年）... 顏秋鳳- 苦海一賢婦（下集）（1963年）... 王淑珍- 新夜吊秋喜（1963年）... 秋喜- 碼頭碎屍案（1963年）... 梁妙玲- 八仙鬧東海（1963年）... 荷仙姑- 錦秀年華（1963年）... 金玉蘭- 密底算盤（1963年）... 江英- 冷秋薇（下集）（1963年）... 李麗芳- 胡奎賣人頭（1963年）... 柏玉霜- 仙鶴魔龍（1963年）... 公主- 冷秋薇（上集）（1963年）... 李麗芳- 綽頭世界（1963年）... 王蘭- 苦海一賢婦（上集）（1963年）... 王淑珍- 工廠少爺（1963年）... 何翠環- 生死同心（1963年）... 方月眉- 秋鳳（上集）（1963年）... 秋鳳- 鳳閣驚魂（1963年）... 王茵娜- 一對好冤家（1963年）... 王美玲- 四海一家親（1963年）... 冷寒梅- 大富之家（1963年）... 分飾 董美, 董媚- 天字間諜網（1963年）... 韓素霞（孤兒院主任）- 古屋行屍（1963年）... 舒靜霞- 點錯鴛鴦（1963年）... 秦蘭英- 刁蠻女戲夫（1964年）... 辛慧姍- 霹靂薔薇（上集）（1964年）... 華山三艷李艷梅- 冒牌丈夫（1964年）... 黃安娜- 如來神掌（上集）（1964年）... 雙飛仙子裘玉娟- 如來神掌（二集）（1964年）... 雙飛仙子裘玉娟- 如來神掌（三集）（1964年）... 雙飛仙子裘玉娟- 如來神掌（四集）（1964年）... 雙飛仙子裘玉娟- 霹靂薔薇（下集）（1964年）... 華山三艷李艷梅- 神劍王子（1964年）... 玫瑰公主- 驚弓鳥（1964年）... 張展萍- 四兒女（下集）（1964年）... 丁麗娥- 錦秀天堂（1964年）... 丁月嫦- 南北英雄兒女情（1964年）... 分飾 張碧雲、張小雲- 好兒孫（1964年）... 伍美嫦- 老婆萬歲（1964年）... 柳燕紅- 人咬狗（1964年）... 李雪芬- 蘭閨淚影（1964年）... 葉素蘭- 香城九鳳（1964年）- 舊愛新歡（1964年）... 蘇夢蘭- 滿堂吉慶（1964年）... 小鳳- 隱形福星（1964年）... 鄭美美- 大馬戲團（1964年）... 黃曼娜（客串）- 四兒女（上集）（1964年）... 丁麗娥- 街市皇后（1964年）... 丁翠蘭- 好好運（1965年）... 陳美賢- 冷梅情淚（1965年）... 趙念鴻- 八荒英雄傳（下集）（1965年）... 珊兒- 青山依舊夕陽紅（1965年）- 拉車少爺（1965年）... 綺文- 血染蝴蝶山（1965年）... 分飾丁三鳳、丁四鳳（客串）- 三喜奇緣（1965年）... 周素蘭- 三姑嫂（上集）（1965年）... 符慧敏- 標準丈夫（1965年）... 雷秋芹- 999神秘雙屍案（1965年）... 李美寶- 巧破箱屍案（1965年）... 王文湘- 海底骷髏塔（上集）（1965年）... 蚌美人- 荒江三女俠（1965年）... 分飾 黑衣女俠、銀屏公主- 999離奇三凶手（1965年）... 艾綺華- 八荒英雄傳（上集）（1965年）... 珊兒- 天堂、地獄、水晶宮（1965年）... 葉素心- 三姑嫂（下集）（1965年）... 符慧敏- 神鵰女俠（1965年）... 凌雪紅- 紅男綠女（1965年）... 俞天娜- 天下婦女心（1965年）... 徐若蘭- 詩禮傳家（上集）（1965年）... 張慕儀- 海底骷髏塔（下集）（1965年）... 蚌美人- 萍嫂（上集）（1965年）... 李佩英- 相思灣之戀（1965年）... 工廠女工- 觀世音三服紅孩兒（1966年）... 觀世音- 發財鑽石寶（1966年）... 莊瑪莉- 兩湖十八鏢（下集）（1966年）... 林婉蘭- 青青河邊草（1966年）... 郭鳳珠- 金嬌銀更嬌（1966年）... 張金妹- 太平山八仙奇遇（1966年）... 何仙姑- 喜結良緣（1966年）... 麥小珠- 兩湖十八鏢（上集）（1966年）... 林婉蘭- 金指環（1966年）... 溫倩兒- 金羅漢三戲鐵觀音（1966年）... 金小蝶- 月向那方圓（1967年）... 沈少英- 寶蝶記（1967年）... 韓杏娘- 遙遠的路（1967年）... 徐凱莉- 青春夢（1967年）... 蓓蒂（客串）- 免死金牌（1968年）... 張玉姐

**อ้างอิง**


**แหล่งข้อมูล**
 หลินฟ่งแฟนคลับ ที่ facebook
*3909
*1862408 - ประวัติ หลินฟ่ง ที่ douban- ประวัติโดยย่อ:หลินฟ่ง- ประวัติfix-attempted=yes  ที่ miiqu- "หนังสือ รวมชีวิตของเหล่านักแสดงหญิงในค่าย ชอว์บราเดอร์" - ที่มาของการเป็นดารา หลินฟ่ง date=2017-10-22 
หมวดหมู่:นักแสดงฮ่องกง
หมวดหมู่:นักแสดงภาพยนตร์ฮ่องกง
หมวดหมู่:นักแสดงหญิงเชื้อสายจีน
หมวดหมู่:นักแสดงหญิงชาวฮ่องกงในศตวรรษที่ 20
หมวดหมู่:นักแสดงชาวฮ่องกงในศตวรรษที่ 20
หมวดหมู่:นักแสดงที่ฆ่าตัวตาย
หมวดหมู่:เสียชีวิตจากการใช้ยา
หมวดหมู่:นักแสดงภาพยนตร์หญิงชาวจีน
หมวดหมู่:นักแสดงหญิงชาวจีนในศตวรรษที่ 20